ЕАА АММ ртанкер Амшын еиқәахь ахы археит
© AP PhotoТанкер ВМС США
© AP Photo
НАТОи ЕАА АММ Афбатәи амшынтә флот аштабқәеи аицҽазыҟаҵара мҩаԥыргоит Амшын еиқәаҿи Адгьылбжьахатә мшын аҿи.
АҞӘА, абҵара 3 - Sputnik. ЕАА АММ ртанкер John Lenthall Амшын еиқәахь ахы археит НАТОи ЕАА АММ Афбатәи амшынтә флот аштабқәеи реицҽазыҟаҵара иалахәхарц ҳәа аанацҳауеит ЕАА АММ Афбатәи амшынтә флот Twitter аҿы.
BREAKING: Replenishment oiler USNS John Lenthall (T-AO-189) began its northbound transit to the #BlackSea to operate with our @NATO allies & partners in the region! #PowerForPeace #StrongerTogether pic.twitter.com/sfoZTl0B9e— U.S. Naval Forces Europe-Africa/U.S. Sixth Fleet (@USNavyEurope) November 3, 2021
Уаанӡа адырра ыҟан НАТОи ЕАА АММ Афбатәи амшынтә флот аштабқәеи Амшын еиқәаҿи Адгьылбжьахатә мшын аҿи аицҽазыҟаҵара мҩаԥыргоит ҳәа. Аштабқәа аӷба Mount Whitney аҿы иҟазаауеит. Убри аан иазгәаҭамызт аесминец Porter арегион ахь ааира аҽазыҟаҵарақәа ирыдҳәалоу ирыдҳәаламу.
Ԥхынгәымза анҵәамҭазы Урыстәыла адәныҟаполитикатә усбарҭа аҳәамҭа ҟанаҵеит Амшын еиқәаҿы аҭагылазаашьа еибадыррххоит ҳәа, убри аан иазгәанаҭеит Ҭырқәтәыла аӷбақәа арахь рҭалара ахылаԥшра аҭара шалшо.
Босфори Дарданеллқәеи рҿы аӷбаныҟәара ҳәаақәнаҵоит 1936 шықәсазтәи Монтрио аконвенциа. Адокумент атәылақәа зегьы рыхәаахәҭратә ӷбақәа аӡыбжьахалақәа рыбжьысра азин ҟанаҵоит, аха арратә ӷбақәа рзы аԥкрақәа ыҟоуп.